pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง กรณีเว็บไซต์กรุงเทพธุรกิจเสนอข่าวข้อวิจารณ์ โครงการไทยนิยม ยั่งยืน
วันพุธที่ 14 มีนาคม 2561
กระทรวงมหาดไทยชี้แจง กรณีเว็บไซต์กรุงเทพธุรกิจเสนอข่าวข้อวิจารณ์ โครงการไทยนิยม ยั่งยืน
กระทรวงมหาดไทยชี้แจง กรณีเว็บไซต์กรุงเทพธุรกิจเสนอข่าวข้อวิจารณ์ โครงการไทยนิยม ยั่งยืน ย้ําดําเนินงานให้มีความโปร่งใส ตรวจสอบได้ ตอบสนองความต้องการของประชาชนให้มากที่สุด
วันที่ 10 มีนาคม 2561 นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ชี้แจงกรณีเว็บไซต์กรุงเทพธุรกิจ เสนอข่าวข้อวิจารณ์โครงการไทยนิยม ยั่งยืน ดังนี้
กระทรวงมหาดไทยขอชี้แจงว่า โครงการไทยนิยม ยั่งยืน เป็นการบูรณาการทุกหน่วยงานในระดับพื้นที่ เพื่อจัดทําเวทีประชาคมในหมู่บ้าน/ชุมชน โดยประชาชนในหมู่บ้าน/ชุมชนจะร่วมกันระบุปัญหาที่แท้จริงของชุมชนเพื่อนําไปสู่การแก้ไขปัญหา หรือนําความต้องการของประชาชนชุมชนนํามาจัดทําแผนงาน/โครงการซึ่งเป็นความต้องการในระดับฐานรากอย่างแท้จริง (Bottom up) เช่น โครงการเพื่อใช้ในการแก้ไขปัญหาพื้นที่ หมู่บ้าน/ชุมชน (พัฒนาเศรษฐกิจฐานราก) หมู่บ้าน/ชุมชนละ 200,000 บาท ซึ่งเป็นโครงการที่จะถูกเสนอโดยประชาชนในหมู่บ้าน/ชุมชน เพื่อแก้ไขปัญหาด้านโครงสร้างพื้นฐานอันประกอบด้วย ถนน น้ําเพื่อการบริโภค/อุปโภค ระบบไฟฟ้า จึงเป็นการสนองตอบความต้องการของประชาชนอย่างตรงจุดตรงประเด็น
ทั้งนี้ ในการบริหารงบประมาณการลงเวทีประชาคมได้คํานึงถึงความคุ้มค่าและความถูกต้องตามระเบียบของทางราชการ ซึ่งกระทรวงมหาดไทยได้เน้นย้ําถึงการดําเนินงาน "โครงการไทยนิยม ยั่งยืน" ให้มีความโปร่งใส ตรวจสอบได้ และตอบสนองความต้องการของประชาชนให้มากที่สุด
------------------------------
รัฐบาลไทย-ข่าวทำเนียบรัฐบาล-มหาดไทยใสสะอาด ประกาศเจตจำนงสุจริตในการบริหารงาน ดำเนินมาตรการป้องกันการทุจริตเชิงรุก
วันศุกร์ที่ 1 มิถุนายน 2561
มหาดไทยใสสะอาด ประกาศเจตจํานงสุจริตในการบริหารงาน ดําเนินมาตรการป้องกันการทุจริตเชิงรุก
มหาดไทยใสสะอาด ประกาศเจตจํานงสุจริตในการบริหารงาน ดําเนินมาตรการป้องกันการทุจริตเชิงรุก
วันนี้ (31 พ.ค. 61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามมติคณะรัฐมนตรีเมื่อวันที่ 23 มกราคม 2561 เห็นชอบให้หน่วยงานภาครัฐเข้าร่วมรับการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) เพื่อเป็นแนวทางและเครื่องมือในการขับเคลื่อนการดําเนินการที่เกี่ยวข้องกับการป้องกันและปราบปรามการทุจริตตามแนวนโยบายของคณะกรรมการต่อต้านการทุจริตแห่งชาติ (คตช.) และยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564)
โฆษกกระทรวงมหาดไทย กล่าวว่า เพื่อเป็นการยกระดับการประเมินคุณธรรมและความโปร่งใสในการดําเนินงานของสํานักงานปลัดกระทรวงมหาดไทย ให้เป็นมาตรการป้องกันการทุจริตเชิงรุก นายฉัตรชัย พรหมเลิศ ปลัดกระทรวงมหาดไทย ได้มีประกาศสํานักงานปลัดกระทรวงมหาดไทย เรื่อง “เจตจํานงสุจริตในการบริหารงาน” ความว่า “สํานักงานปลัดกระทรวงมหาดไทย เป็นองค์กรที่เน้นการบริหารตามหลักธรรมาภิบาล และให้ความสําคัญกับการป้องกันและปราบปรามการทุจริต และประพฤติมิชอบตามภารกิจมหาดไทยใสสะอาด ในฐานะผู้บริหารสํานักงานปลัดกระทรวงมหาดไทย จึงขอประกาศเจตจํานงสุจริตในการบริหารงานที่มีคุณธรรม โปร่งใส ตรวจสอบได้ ยึดหลักธรรมาภิบาล ซึ่งประกอบด้วย หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ หลักความคุ้มค่า เพื่อตอบสนองการแก้ไขปัญหาประชาชนอย่างรวดเร็วให้เกิดประโยชน์กับประชาชนสูงสุด ส่งเสริมให้ข้าราชการและบุคลากรมีคุณธรรม 4 ประการ คือ “พอเพียง วินัย สุจริต จิตอาสา” และปฏิบัติตนยึดมั่นในจริยธรรม กระทําในสิ่งที่ถูกต้อง และมุ่งเน้นผลประโยชน์ส่วนรวมเป็นสําคัญ”
โฆษกกระทรวงมหาดไทย กล่าวเพิ่มเติมว่า กระทรวงมหาดไทยได้ดําเนินการพัฒนาสมรรถนะและส่งเสริมคุณธรรม จริยธรรมของข้าราชการ พนักงานราชการ และลูกจ้าง ในสังกัดกระทรวงมหาดไทย ในทุกพื้นที่อย่างต่อเนื่อง โดยเฉพาะอย่างยิ่ง การเสริมสร้างค่านิยมความเป็น “คนมหาดไทย” ผู้ที่จะต้องอุทิศตนเพื่อบําบัดทุกข์ บํารุงสุข ของประชาชน.
ครั้งที่ 115/2561 วันที่ 31 พ.ค. 2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-​นายกรัฐมนตรีกล่าวถ้อยแถลงระหว่างการประชุมผู้นำเอเชีย-ยุโรป ครั้งที่ 12 ในช่วงการประชุมระหว่างอาหารกลางวันและการประชุมอย่างไม่เป็นทางการ
วันศุกร์ที่ 19 ตุลาคม 2561
​นายกรัฐมนตรีกล่าวถ้อยแถลงระหว่างการประชุมผู้นําเอเชีย-ยุโรป ครั้งที่ 12 ในช่วงการประชุมระหว่างอาหารกลางวันและการประชุมอย่างไม่เป็นทางการ
ย้ําการยึดมั่นในหลักการพหุภาคีนิยมและการเคารพในระเบียบระหว่างประเทศที่มีกฎกติกาตามหลัก “3M”
วันนี้ (19 ต.ค. 61) เวลา 12.30 น. (ตามเวลาท้องถิ่นกรุงบรัสเซลส์) พลเอกประยุทธ์ จันทร์โอชา นายกรัฐมนตรี กล่าวถ้อยแถลงระหว่างการประชุมผู้นําเอเชีย-ยุโรป ครั้งที่ 12 ในช่วงการประชุมระหว่างอาหารกลางวันและการประชุมอย่างไม่เป็นทางการ ในหัวข้อ “International and regional issues” ณ อาคารยูโรปา กรุงบรัสเซลส์ ราชอาณาจักรเบลเยียม
ภายหลังเสร็จสิ้นพลโทวีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีเห็นว่าในช่วง 2 ปีที่ผ่านมาเอเชียและยุโรปมีการเปลี่ยนแปลงอย่างรวดเร็ว ทั้งสองภูมิภาคจึงควรร่วมกันแสวงหาวิธีการรับมือกับความท้าทายใหม่ๆ โดยมีข้อคิดเห็นและข้อเสนอแนะ ดังนี้
ประการแรก นายกรัฐมนตรีย้ําความสําคัญของการยึดมั่นในหลักการพหุภาคีนิยมและการมีระบบระหว่างประเทศที่มีกฎระเบียบ โดยไทยได้ให้สัตยาบันสนธิสัญญาห้ามทดลองอาวุธนิวเคลียร์โดยสมบูรณ์เมื่อวันที่ 25 กันยายน ที่ผ่านมา เพื่อแสดงจุดยืนของไทยที่ต่อต้านการทดลองอาวุธนิวเคลียร์ทุกรูปแบบ และสนับสนุนการเจรจาเพื่อป้องกันการแพร่ขยายอาวุธนิวเคลียร์
ประการที่สอง นายกรัฐมนตรีเชื่อมั่นว่าการแก้ไขปัญหาโดยแนวทางพหุภาคีนิยมต้องตั้งอยู่บนหลัก “3M” คือ
ความไว้เนื้อเชื่อใจร่วมกัน ความเคารพซึ่งกันและกัน และผลประโยชน์ร่วมกัน
ประการที่สาม นายกรัฐมนตรีเห็นว่าควรมีการสร้างกฎกติการะหว่างประเทศให้ทันกับความเปลี่ยนแปลงและความท้าทายใหม่ๆ ที่เกิดจากการปฏิวัติอุตสาหกรรมครั้งที่ 4 การเปลี่ยนแปลงเทคโนโลยีอย่างฉับพลัน และการเปลี่ยนผ่านสู่เศรษฐกิจดิจิทัล อย่างไรก็ตามยังไม่มีบรรทัดฐานระหว่างประเทศที่กํากับดูแลเรื่องนี้ โดยเฉพาะเรื่องความมั่นคงทางไซเบอร์ นายกรัฐมนตรีจึงเห็นว่าควรส่งเสริมให้ประชาชนมีความรู้ด้านดิจิทัลและความพร้อมรับมือกับภัยคุกคามดังกล่าว ด้วยเหตุนี้ ไทยยินดีเป็นเจ้าภาพจัดการประชุม ASEM Seminar on Enhancing Human Capital for Sustainable Digital Connectivity ในปีหน้า เพื่อเป็นเวทีแลกเปลี่ยนแนวปฏิบัติที่เป็นเลิศและสร้างความเข้าใจของประชาชนในเรื่องความเชื่อมโยงด้านดิจิทัล
โอกาสนี้ นายกรัฐมนตรีย้ําถึงการดํารงตําแหน่งประธานอาเซียนของไทยในปีหน้า ว่าไทยพร้อมร่วมมืออย่างใกล้ชิดกับประเทศสมาชิกอาเซม และจะส่งเสริมการมีปฏิสัมพันธ์กับหุ้นส่วนทุกประเทศรวมถึงฝ่ายยุโรปเพื่อสันติภาพ
และความเจริญรุ่งเรืองของทั้งสองภูมิภาค
รัฐบาลไทย-ข่าวทำเนียบรัฐบาล-รองประธานาธิบดีแห่งสาธารณรัฐมัลดีฟส์ เข้าพบรองนายกรัฐมนตรี
วันเสาร์ที่ 22 ตุลาคม 2559
รองประธานาธิบดีแห่งสาธารณรัฐมัลดีฟส์ เข้าพบรองนายกรัฐมนตรี
วันนี้ (14 กันยายน 2559) เวลา 13.30 น. H.E. Mr. Abdulla Jihad รองประธานาธิบดีแห่งสาธารณรัฐมัลดีฟส์ เข้าพบรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองประธานาธิบดีแห่งสาธารณรัฐมัลดีฟส์ กล่าวว่า ขณะนี้ รัฐบาลสาธารณรัฐมัลดีฟส์มีนโยบายปรับปรุงสาธารณูปโภคภายในประเทศ จึงเป็นโอกาสดีที่จะเชิญชวนให้นักธุรกิจไทยเข้าไปลงทุนในมัลดีฟส์เพิ่มขึ้น โดยเฉพาะในด้านโรงแรม รีสอร์ท หมู่บ้านจัดสรร โรงพยาบาล ห้างสรรพสินค้า ตลอดจนการก่อสร้าง เพื่อส่งเสริมความร่วมมือด้านเศรษฐกิจระหว่างกัน ด้านรองนายกรัฐมนตรีเห็นพ้องและพร้อมที่จะสนับสนุนให้นักลงทุนไทยเข้าไปลงทุนในมัลดีฟส์ให้มากขึ้น
นอกจากนี้ ทั้งสองฝ่ายยังหารือถึงด้านการท่องเที่ยว โดยที่ผ่านมา ชาวไทยเดินทางไปเที่ยวในมัลดีฟส์เป็นจํานวนมาก ขณะเดียวกัน ชาวมัลดีฟส์เดินทางมาเที่ยวไทยด้วยเช่นกัน รองประธานาธิบดีฯ จึงเล็งเห็นว่า ควรส่งเสริมให้เพิ่มจํานวนเที่ยวบินกรุงเทพฯ-มัลดีฟส์ เพื่ออํานวยความสะดวก และเพิ่มจํานวนนักท่องเที่ยวทั้งสองปรเทศ ขณะเดียวกัน รองนายกรัฐมนตรียังเล็งเห็นว่า ทั้งสองประเทศสามารถพัฒนาศักยภาพด้านการท่องเที่ยว โดยการเชื่อมโยงการท่องเที่ยวเข้าด้วยกัน
โอกาสนี้ รองประธานาธิบดีฯ ขอให้ธนาคารเพื่อการส่งออกและนําเข้าแห่งประเทศไทย (EXIM Bank) พิจารณาให้สินเชื่อเพื่อเพิ่มแรงจูงใจแก่นักลงทุนไทยและมัลดีฟส์ ซึ่งจะเป็นประโยชน์ต่อการส่งออกของไทย เนื่องจากมัลดีฟส์นําเข้าสินค้าจากไทยเป็นจํานวนมาก
รัฐบาลไทย-ข่าวทำเนียบรัฐบาล-ไอแบงก์ ร่วมเปิดงาน “Thailand Smart Money 2017"
วันศุกร์ที่ 22 กันยายน 2560
ไอแบงก์ ร่วมเปิดงาน “Thailand Smart Money 2017"
ธนาคารอิสลามแห่งประเทศไทย (ไอแบงก์) ร่วมเปิดงาน “Thailand Smart Money 2017” ภายใต้แนวคิด Smart Transition...การเชื่อมต่อพลังทางการเงิน จัดขึ้นระหว่างวันที่ 22-24 กันยายน 2560
ธนาคารอิสลามแห่งประเทศไทย(ไอแบงก์) ร่วมเปิดงาน “Thailand Smart Money 2017” ภายใต้แนวคิด Smart Transition...การเชื่อมต่อพลังทางการเงิน จัดขึ้นระหว่างวันที่ 22-24 กันยายน 2560 โดยมี นายจิรศักดิ์ ชัยฤทธิ์ รองผู้ว่าราชการจังหวัดสุราษฎร์ธานี เป็นประธานเปิดงาน และ นายวิสุทธิ์ บริบูรณ์ รองกรรมการผู้จัดการ สายงานธุรกิจรายย่อย ให้เกียรติเข้าร่วมงาน ณ ลานโปรโมชั่น ชั้น 1 ศูนย์การค้าเซนทรัลพลาซา สุราษฎร์ธานี
ในโอกาสเดียวกันนี้ ไอแบงก์ ได้รับเกียรติจากนายจิรศักดิ์ ชัยฤทธิ์ ประธานในพิธี พร้อมด้วย นายรัฐกร อัสดรธีรยุทธ์ ประธานเครือ นสพ.ดอกเบี้ยธุรกิจ และ บริษัท พี.เอ.พริ้นท์ติ้งเฮ้าส์ จํากัด ประธานการจัดงานในครั้งนี้ เยี่ยมชมบูธและรับมอบของที่ระลึกจากนายนายวิสุทธิ์ บริบูรณ์ รองกรรมการผู้จัดการ สายงานธุรกิจรายย่อย โดยมี นายธีระ ยีโกบ ปฏิบัติหน้าที่ผู้ช่วยกรรมการผู้จัดการธนาคาร พร้อมคณะร่วมให้การต้อนรับ
ในการร่วมงานครั้งนี้ ไอแบงก์ได้ขนโปรโมชั่นผลิตภัณฑ์และบริการทางการเงินต่างๆตามหลักชะรีอะฮ์ อาทิ สินเชื่อ เงินฝากและตะกาฟุล มาให้บริการพี่น้องชาวจังหวัดสุราษฎร์ธานีและพื้นที่ใกล้เคียง อีกทั้งภายในงาน มีการให้คําปรึกษาแนะนํา การลงทุน บริการตรวจเครดิตบูโรฟรี รวมถึงกิจกรรมมาให้ร่วมสนุก ลุ้นรับของรางวันมากมาย
รัฐบาลไทย-ข่าวทำเนียบรัฐบาล-แม่ฮ่องสอนโมเดล มนต์เสน่ห์แห่งขุนเขา
วันพุธที่ 24 ตุลาคม 2561
แม่ฮ่องสอนโมเดล มนต์เสน่ห์แห่งขุนเขา
แม่ฮ่องสอนโมเดล เป็นต้นแบบการพัฒนาจังหวัดที่มีรายได้น้อย โดยใช้แนวคิดมนต์เสน่ห์แห่งขุนเขา ผ่านการพัฒนา 3 ด้าน
แม่ฮ่องสอนโมเดล มนต์เสน่ห์แห่งขุนเขา
ต่อจากนี้ไป ขอเชิญรับฟังไทยคู่ฟ้า ครับ
แม่ฮ่องสอนโมเดล เป็นต้นแบบการพัฒนาจังหวัดที่มีรายได้น้อย โดยใช้แนวคิดมนต์เสน่ห์แห่งขุนเขา ผ่านการพัฒนา 3 ด้าน คือ 1. ปลดล็อกกฎหมายให้คนสามารถอยู่ร่วมกับป่าและใช้ประโยชน์จากป่าได้อย่างสมดุลรวมกว่า 50,000 ไร่ มีผู้ได้รับประโยชน์แล้วกว่า 2,000 คน 2. ยกระดับคุณภาพชีวิตโดยพัฒนาเส้นทางคมนาคมทั้งทางบกและอากาศ เปิดจุดผ่านแดนถาวร และส่งเสริมการท่องเที่ยวในพื้นที่ ตั้งเป้าเพิ่มรายได้จากการค้าและการท่องเที่ยวไม่ต่ํากว่าร้อยละ 20 ต่อปี และ 3. สร้างความเข้มแข็งจากฐานราก โดยนํานวัตกรรมมาช่วยเพิ่มมูลค่าผลิตภัณฑ์ชุมชนและสินค้า OTOP ให้มากขึ้นร้อยละ 30 ทั้งนี้ รัฐบาลให้ความสําคัญกับการพัฒนาความเจริญเติบโตของภูมิภาคและช่วยเหลือผู้มีรายได้น้อยให้สามารถดํารงชีวิตอยู่ได้อย่างเหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงยุติธรรม เปิดการประชุมเชิงปฏิบัติการเพื่อรับฟังความคิดเห็นต่อร่างพระราชบัญญัติคู่ชีวิต พ.ศ. ....
วันศุกร์ที่ 16 สิงหาคม 2562
รมว.กระทรวงยุติธรรม เปิดการประชุมเชิงปฏิบัติการเพื่อรับฟังความคิดเห็นต่อร่างพระราชบัญญัติคู่ชีวิต พ.ศ. ....
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการประชุมเชิงปฏิบัติการเพื่อรับฟังความคิดเห็นต่อร่างพระราชบัญญัติคู่ชีวิต พ.ศ. .... (ฉบับอยู่ระหว่างการพิจารณาของคณะกรรมการกฤษฎีกา)
ในวันศุกร์ที่ ๑๖ สิงหาคม ๒๕๖๒ เวลา ๐๙.๐๐ น. ณ ห้องจูปิเตอร์ โรงแรมมิราเคิลแกรนด์ คอนเวนชั่น กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการประชุมเชิงปฏิบัติการเพื่อรับฟังความคิดเห็นต่อร่างพระราชบัญญัติคู่ชีวิต พ.ศ. .... (ฉบับอยู่ระหว่างการพิจารณาของคณะกรรมการกฤษฎีกา) เพื่อเปิดโอกาสให้ผู้แทนจากทุกภาคส่วนได้ร่วมกันให้ข้อคิดเห็นและข้อเสนอแนะต่อร่างพระราชบัญญัติฯ รวมทั้งเป็นการเผยแพร่ให้สาธารณชนได้รับทราบถึงพัฒนาการสําคัญที่เกิดขึ้นในประเทศ เพื่อสังคมจะได้ตระหนักถึงสิทธิของกลุ่มบุคคลที่มีความหลากหลายทางเพศ อันจะนําไปสู่การส่งเสริม ปกป้อง และคุ้มครองสิทธิมนุษยชน และศักดิ์ศรีความเป็นมนุษย์ของกลุ่มบุคคลดังกล่าวให้เท่าเทียมกับบุคคลอื่นในสังคม โดยมี นายสมณ์ พรหมรส อธิบดีกรมคุ้มครองสิทธิและเสรีภาพ ผู้แทนจากหน่วยงานภาครัฐ ภาคเอกชน ภาคประชาชน นักวิชาการอิสระ และผู้เกี่ยวข้อง เข้าร่วมฯ
รัฐมนตรีว่าการกระทรวงยุติธรรม กล่าวว่า กระบวนการจัดทําร่างพระราชบัญญัติคู่ชีวิต พ.ศ. .... มีพัฒนาการอย่างต่อเนื่องเป็นลําดับ โดยที่ผ่านมา กระทรวงยุติธรรมได้ดําเนินการขับเคลื่อนทั้งในเชิงนโยบาย กฎหมาย และการปฏิบัติ โดยในด้านนโยบาย ได้กําหนดให้กลุ่มบุคคลที่มีความหลากหลายทางเพศเป็นหนึ่งในกลุ่มเป้าหมายสําคัญที่ได้รับความคุ้มครองตามแผนสิทธิมนุษยชนแห่งชาติ ซึ่งเป็นเครื่องมือสําคัญเชิงนโยบายในการดําเนินงานด้านสิทธิมนุษยชน ด้านกฎหมาย มีความพยายามอย่างต่อเนื่องในการจัดทําร่างพระราชบัญญัติฯ ฉบับดังกล่าว โดยการหารือกับภาคส่วนต่าง ๆ รวมทั้งศึกษากฎหมายของประเทศต่าง ๆ ที่มีความใกล้เคียงกัน เพื่อปรับปรุงร่างพระราชบัญญัติฯ ให้มีความสมบูรณ์ยิ่งขึ้น และด้านการปฏิบัติ ได้ร่วมกับภาคีเครือข่ายต่าง ๆ จัดทําสื่อและกิจกรรมรณรงค์ อบรม เผยแพร่ และสร้างความตระหนักเกี่ยวกับสิทธิของกลุ่มบุคคลที่มีความหลากหลายทางเพศให้กับสาธารณชนอย่างสม่ําเสมอ
ทั้งนี้ กระทรวงยุติธรรมจะนําความคิดเห็นและข้อเสนอแนะที่ได้ไปประมวลผลสรุปการประชุมเสนอต่อคณะกรรมการกฤษฎีกาฯ เพื่อปรับปรุงร่างพระราชบัญญัติฯ ให้มีความสมบูรณ์ สอดคล้องกับความต้องการของกลุ่มผู้มีส่วนได้เสีย สภาพสังคม และบริบทของประเทศไทย รวมถึงมีความเป็นไปได้จริงในทางปฏิบัติต่อไป
โอกาสนี้ รัฐมนตรีว่าการกระทรวงยุติธรรม ได้รับเรื่องจากกลุ่มบุคคลที่มีความหลากหลายทางเพศที่เข้ายื่นหนังสือเพื่อขอให้พิจารณาปรับปรุงแก้ไข (ร่าง) พ.ร.บ. แก้ไขเพิ่มเติมประมวลกฎหมายแพ่งและพาณิชย์ พ.ศ. ... มาตรา ๑๔๔๘ โดยรัฐมนตรีว่าการกระทรวงยุติธรรม ได้มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นผู้ดําเนินการติดตามเรื่องดังกล่าวต่อไป
รัฐบาลไทย-ข่าวทำเนียบรัฐบาล-บอร์ดค่าจ้าง ยังไม่สรุป นัดใหม่ 17 ม.ค.
วันพฤหัสบดีที่ 11 มกราคม 2561
บอร์ดค่าจ้าง ยังไม่สรุป นัดใหม่ 17 ม.ค.
“ปลัดแรงงาน” ในฐานะประธานบอร์ดค่าจ้าง เผย มติที่ประชุม คกก.ค่าจ้าง ให้ฝ่ายเลขาฯ จัดทําข้อมูลมาพิจารณาใหม่อีกครั้งในวันที่ 17 มกราคมนี้ เน้นพิจารณาจากปัจจัยสภาพของจังหวัด อาชีพรายได้ประชากร ดัชนีผู้บริโภค จํานวนนายจ้างสถานประกอบการ ประเภทกิจการ
“ปลัดแรงงาน” ในฐานะประธานบอร์ดค่าจ้าง เผย มติที่ประชุม คกก.ค่าจ้าง ให้ฝ่ายเลขาฯ จัดทําข้อมูลมาพิจารณาใหม่อีกครั้งในวันที่ 17 มกราคมนี้ เน้นพิจารณาจากปัจจัยสภาพของจังหวัด อาชีพรายได้ประชากร ดัชนีผู้บริโภค จํานวนนายจ้างสถานประกอบการ ประเภทกิจการ เพื่อให้เกิดความรอบคอบสอดคล้องกันมากที่สุด
นายจรินทร์ จักกะพาก ปลัดกระทรวงแรงงาน ในฐานะประธานคณะกรรมการค่าจ้าง กล่าวภายหลังการประชุมคณะกรรมการค่าจ้างชุดที่ 19 ครั้งที่ 1/2561 ณ ห้องประชุมประสงค์ รณะนันทน์ชั้น 5 อาคารกระทรวงแรงงาน ว่า การพิจารณาตัวเลขค่าจ้างในวันนี้ยังไม่มีผลสรุป ซึ่งที่ประชุมได้มีมติให้ฝ่ายเลขาฯ ไปจัดทําข้อมูลตัวเลขให้มีความชัดเจนตามข้อเสนอของคณะกรรมการ โดยจะนัดประชุมอีกครั้งในวันที่ 17 มกราคมนี้ เวลา 16.00 น. เนื่องจากในบางจังหวัดมีตัวเลขที่ยังไม่ชัดเจน บางจังหวัดมีการเสนอตัวเลขค่อนข้างสูงแต่พบว่ามีประชากรค่อนข้างน้อย คณะกรรมการจึงขอให้ได้มีการพิจารณาอย่างรอบคอบมากขึ้น เพื่อให้แต่ละกลุ่มจังหวัดมีข้อมูลตัวเลขที่ใกล้เคียงกับสภาพความเป็นจริง โดยพิจารณาจากรายได้การเจริญเติบโตทางเศรษฐกิจ และดัชนีผู้บริโภค เพื่อพิจารณาตัวเลขให้มีความสอดคล้องกัน
ปลัดกระทรวงแรงงาน กล่าวต่อว่า ขณะเดียวกันในพื้นที่เศรษฐกิจพิเศษ โครงการพัฒนาระเบียงเศรษฐกิจภาคตะวันออก (EEC) กรุงเทพมหานครและปริมณฑล ฝ่ายเลขาฯ จะได้นําข้อเสนอของคณะกรรมการไปจัดกลุ่มใหม่ทั้งหมด เนื่องจากหลายจังหวัดยังมีสภาพใกล้เคียงกัน แต่เมื่อใช้สูตรคํานวณแล้วพบว่า ยังเกิดความไม่เท่าเทียมกันตามข้อเสนอแนะของคณะกรรมการที่จะต้องพิจารณาถึงสภาพภูมิประเทศ ลักษณะอาชีพของประชากร รายได้หลักของจังหวัด จํานวนนายจ้างผู้ประกอบการ ประเภทของธุรกิจ เป็นต้น เพื่อให้มีความสอดคล้องกัน ทั้งนี้ ปลัดกระทรวงแรงงาน ยังกล่าวเพิ่มเติมว่า จากนี้ฝ่ายเลขาฯ จะได้จัดทําข้อมูลเพิ่มเติมเพื่อนํามาประกอบการพิจารณาให้รอบคอบ โดยจะนัดประชุมอีกครั้งในวันที่ 17 มกราคมนี้ เนื่องจากคณะกรรมการทุกฝ่ายว่างตรงกัน ส่วนขั้นตอนจากนั้นเมื่อคณะกรรมการค่าจ้างมีมติเห็นชอบแล้ว กระทรวงแรงงานก็จะเสนอคณะรัฐมนตรีให้ความเห็นชอบได้ทันภายในเดือนมกราคมนี้
---------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
กัณติภณ คูสมิทธิ์ – ภาพ/
10 มกราคม 2561
รัฐบาลไทย-ข่าวทำเนียบรัฐบาล-โฆษกรัฐบาลระบุ สทนช. ยืนยันไม่พบปัจจัย ส่งผลทำให้เกิดน้ำท่วมเหมือนปี 54 ตามที่นักวิชาการให้ข่าว
วันอังคารที่ 7 เมษายน 2563
โฆษกรัฐบาลระบุ สทนช. ยืนยันไม่พบปัจจัย ส่งผลทําให้เกิดน้ําท่วมเหมือนปี 54 ตามที่นักวิชาการให้ข่าว
โฆษกรัฐบาลระบุ สทนช. ยืนยันไม่พบปัจจัย ส่งผลทําให้เกิดน้ําท่วมเหมือนปี 54 ตามที่นักวิชาการให้ข่าว
วันที่ 7 เม.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยจากการรายงานของสํานักงานทรัพยากรน้ําแห่งชาติ (สทนช.) พบว่าสถานการณ์น้ําสายหลักภาคเหนือ น้ําน้อยถึงน้อยวิกฤติ ภาคกลาง ภาคตะวันออกเฉียงเหนือ น้ําน้อยถึงปกติ ภาคตะวันออก ภาคใต้ น้ําน้อย โดยแม่น้ําเจ้าพระยามีค่าความเค็ม 0.37 กรัมต่อลิตร อยู่ในเกณฑ์เฝ้าระวัง
ซึ่งจากการประเมินสภาพอากาศของกรมอุตุนิยมวิทยาและสํานักงานสารสนเทศทรัพยากรน้ํา และการประเมินสถานการณ์ของกองอํานวยการน้ําแห่งชาติ พบว่า ยังไม่มีปัจจัยใดที่จะส่งผลให้เกิดน้ําท่วมเช่นเดียวกับปี 2554 ตามที่มีนักวิชาการบางท่านนําการคาดการณ์เมื่อ 4-5 ปีที่ผ่านมา ซึ่งการคาดการณ์สภาพภูมิอากาศโดยใช้ข้อมูลล่วงหน้าระยะยาว 5 ปี (พ.ศ 2558-2563) มีความคลาดเคลื่อนสูง โดยปี 2554 เกิดปรากฏการณ์ลานิญากําลังแรง ทําให้เกิดฝนตกหนักแต่ในปี 2563 นี้ ยังไม่พบการเกิดปรากฏการณ์ดังกล่าว รวมถึงรูปแบบของฝนที่ตกแตกต่างกัน ซึ่งปี พ.ศ. 2554 ฝนเริ่มตกตั้งแต่ปลายเดือน เม.ย. และเกิดฝนตกหนักตั้งแต่ภาคเหนือ มีค่าสูงกว่าปกติตั้งแต่เดือน พ.ค.เป็นต้นมา ประกอบกับมีพายุเข้าไทยโดยตรง 1 ลูก และมีพายุอีก 4 ลูกที่มีอิทธิพลทําให้ฝนตกหนัก แต่ปี 2563 นี้ การคาดการณ์ฝนยังไม่พบสัญญาณการเกิดฝนตกหนักในต้นฤดูฝน โดยการคาดการณ์ฝนล่วงหน้า 3 เดือน ช่วงเดือน เม.ย.-มิ.ย. 63 พบว่าประเทศไทยตอนบน จะมีปริมาณฝนตกต่ํากว่าค่าปกติ 5% ปริมาณน้ําในแหล่งน้ําต้นฤดูฝนน้อยกว่า 30% โดยเฉพาะ 4 เขื่อนหลักในลุ่มแม่น้ําเจ้าพระยา ในปัจจุบันยังเหลือช่องว่างสามารถรองรับน้ําอยู่มากถึง 16,000 ล้าน ลบ.ม.
สําหรับการให้ความช่วยเหลือพื้นที่ประสบภัยแล้ง 24 จังหวัดนั้น กรมชลประทานสนับสนุนน้ําอุปโภคบริโภคพื้นที่ จ.สิงห์บุรี จ.สุพรรณบุรี รวมทั้งดําเนินการกําจัดวัชพืช เพื่อเพิ่มประสิทธิภาพการไหลของน้ําส่วนพื้นที่ จ.ลําพูน จ.นครนายก จ.ประจวบคีรีขันธ์ กรมทรัพยากรน้ําบาดาลได้ดําเนินการขุดเจาะบ่อบาดาลแล้ว จํานวน 1,201 บ่อ ดําเนินการเป่าล้างบ่อบาดาล 274 บ่อ ซ่อมระบบประปา 253 แห่ง และการประปานครหลวง ได้แจกจ่ายน้ําประปา ณ สํานักงานประปาสาขาทั้ง 18 สาขา โดยมีประชาชนมารับน้ํา 119 ราย ปริมาตรน้ํา จํานวน 2,895 ลิตร เพื่อบรรเทาความเดือดร้อนของประชาชนด้วยแล้ว
รัฐบาลไทย-ข่าวทำเนียบรัฐบาล-ก.อุตฯ เตือน อย่าหลงเชื่อข่าวปลอม อ้างให้กรอกทะเบียนบ้านรับสิทธิ์หน้ากากฟรี [กระทรวงอุตสาหกรรม]
วันศุกร์ที่ 24 เมษายน 2563
ก.อุตฯ เตือน อย่าหลงเชื่อข่าวปลอม อ้างให้กรอกทะเบียนบ้านรับสิทธิ์หน้ากากฟรี [กระทรวงอุตสาหกรรม]
ก.อุตฯ เตือน อย่าหลงเชื่อข่าวปลอม อ้างให้กรอกทะเบียนบ้านรับสิทธิ์หน้ากากฟรี
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า จากกรณีที่มีสื่อออนไลน์ อ้างข่าว กรณีการแจกหน้ากากอนามัยชนิดผ้าของกระทรวงอุตสาหกรรมด้วยวิธีการจัดส่งไปรษณีย์ไปที่บ้านโดยไม่มีค่าใช้จ่ายใดๆ โดยให้ข้อมูลอันเท็จว่า “เมื่อประชาชนกรอกรายละเอียดทะเบียนบ้าน ทางรัฐ ฯ จะจัดส่งหน้ากากอนามัยให้ฟรี”
กระทรวงอุตสาหกรรมขอชี้แจงให้ทราบว่า รัฐบาลได้มอบหมายให้กระทรวงอุตสาหกรรม ในฐานะหน่วยงานที่กํากับดูแลภาคอุตสาหกรรม จัดทําหน้ากากผ้าจํานวน 10 ล้านชิ้น เพื่อผลิตและแจกจ่ายให้ประชาชน โดยไม่ต้องมีการลงทะเบียนขอรับหน้ากากแต่อย่างใด ทั้งนี้ กระทรวงอุตสาหกรรม ได้บริหารจัดการแบ่งออกเป็น 3 กลุ่ม ดังนี้ กลุ่มที่ 1 กรุงเทพมหานคร จํานวน 5,450,000 ชิ้น จัดส่งโดยไปรษณีย์ไทย ตามจํานวนคนที่ปรากฏในข้อมูลทะเบียนบ้านทุกครัวเรือนในเขตกรุงเทพมหานคร ของกรมการปกครอง กระทรวงมหาดไทย ตามบัญชีรายชื่อในทะเบียนบ้าน 1 คนต่อ 1 ชิ้น กลุ่มที่ 2 ปริมณฑล และพื้นที่เสี่ยง จํานวน 2,500,000 ชิ้น มอบหมายให้อุตสาหกรรมจังหวัด ประสานผู้ว่าราชการจังหวัด แจกจ่ายประชาชนในพื้นที่ และกลุ่มที่ 3 เจ้าหน้าที่/พนักงานกลุ่มเสี่ยงอื่นๆ จํานวน 2,050,000 ชิ้น ซึ่งจะได้ประสานหน่วยงานต่างๆ ในการรับมอบหน้ากากผ้าต่อไป
สรุปข้อเท็จจริง คือ “ประชาชนไม่ต้องลงทะเบียนหรือดําเนินการใดๆ ในการขอรับหน้ากากผ้า ดังนั้น จึงขอความร่วมมือประชาชนอย่าหลงเชื่อในข้อมูลข่าวสารอันเป็นเท็จดังกล่าว” ซึ่งการกรอกข้อมูลส่วนตัว อาจเอื้อประโยชน์ให้กับกลุ่มมิจฉาชีพนําข้อมูลไปใช้ในทางที่ไม่ถูกต้องเหมาะสม ซึ่งประชาชนที่มีรายชื่อในทะเบียนบ้านที่อยู่ในเขตกรุงเทพฯทั้งนี้ ประชาชนสามารถตรวจสอบสถานะการจัดส่งหน้ากากผ้าของกระทรวงอุตสาหกรรม รวมทั้งแจ้งอุทธรณ์กรณีไม่ได้รับหน้ากากผ้า หรือได้รับไม่ครบถ้วนตามจํานวนรายชื่อในทะเบียนบ้าน ได้ที่เว็บไซต์กระทรวงอุตสาหกรรมwww.industry.go.thหรือ www.หน้ากากไทยต้านโควิด.com
รัฐบาลไทย-ข่าวทำเนียบรัฐบาล-ทบทวนอัตราและระยะเวลาการได้รับเงินทดแทนในกรณีว่างงาน
วันเสาร์ที่ 11 เมษายน 2563
ทบทวนอัตราและระยะเวลาการได้รับเงินทดแทนในกรณีว่างงาน
วันศุกร์ที่ 11 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลทบทวนอัตราและระยะเวลาการได้รับประโยชน์ทดแทนในกรณีว่างงานเนื่องจากมีเหตุสุดวิสัย สําหรับผู้ประกันตน โดยผู้ที่ว่างงานจะได้รับเงินทดแทนร้อยละ 62 ของค่าจ้างรายวัน ตลอดเวลาที่ไม่ได้ทํางาน หรือนายจ้างไม่ให้ทํางาน แต่ไม่เกิน 90 วัน ส่วนกรณีที่ภาครัฐมีคําสั่งให้นายจ้างหยุดกิจการ เพื่อป้องกันโรค ผู้ประกันตนที่ไม่ได้รับค่าจ้าง จะได้รับประโยชน์ทดแทน ร้อยละ 62 ของค่าจ้างรายวัน ตลอดเวลาที่นายจ้างหยุดกิจการ แต่ไม่เกิน 90 วัน นอกจากนี้ ยังเห็นชอบให้ผู้ประกันตนที่ส่งเงินสมทบเอง โดยไม่มีนายจ้าง ตาม มาตรา 39 ลดการนําส่งเงินสมทบเข้ากองทุนประกันสังคม จากเดิมที่ต้องส่งเดือนละ 221 บาท เหลือเพียงเดือนละ 86 บาท เพื่อบรรเทาความเดือดร้อนของประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พาณิชย์ผนึกพลัง “บูม” เศรษฐกิจมุกดาหาร
วันศุกร์ที่ 9 มิถุนายน 2560
พาณิชย์ผนึกพลัง “บูม” เศรษฐกิจมุกดาหาร
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า รัฐบาลมีนโยบายส่งเสริมการใช้โอกาสในประชาคมอาเซียนและกําหนดให้มีการพัฒนาเขตเศรษฐกิจพิเศษ เพื่อสนับสนุนการยกระดับการค้าชายแดนและการพัฒนาระบบคมนาคมขนส่ง
เชื่อมโยงไทยกับภูมิภาคด้วยทําเลที่ตั้งของประเทศ ส่งผลให้ไทยมีบทบาทสําคัญต่อการค้า และการลงทุนกับประเทศเพื่อนบ้าน และภูมิภาคต่างๆ ในตลาดโลก
เขตพัฒนาเศรษฐกิจพิเศษมุกดาหารเป็นหนึ่งในห้าพื้นที่ที่รัฐบาลได้ประกาศเป็นเขตพัฒนาเศรษฐกิจพิเศษในระยะแรกซึ่งประกอบด้วย เขตพัฒนาเศรษฐกิจพิเศษตาก มุกดาหาร สระแก้ว สงขลา และตราด จังหวัดมุกดาหารตั้งอยู่บนแนวระเบียงเศรษฐกิจตะวันออก-ตะวันตก (East-west economic Corridor : EWEC) สามารถเชื่อมโยงการขนส่งจากเมียนมา-แม่สอด (จังหวัดตาก) มุกดาหาร-สปป.ลาว (สะหวันเขต) ซึ่งมีเขตเศรษฐกิจพิเศษสะหวันเซโน-เวียดนาม และส่งออกสินค้ายังจีนได้ เป็นช่องทางที่สําคัญในการขนส่งสินค้าจําพวก รถยนต์ วัสดุก่อสร้าง น้ํามันเชื้อเพลิง เครื่องดื่ม ผักและผลไม้ ชิ้นส่วนอิเล็กทรอนิกส์ อีกทั้งนักธุรกิจ นักลงทุนยังสามารถลงทุนในอุตสาหกรรมผลิตร่วม (Co-Production) กับเขตเศรษฐกิจพิเศษสะหวันเซโน (สปป.ลาว) ซึ่งมีการลงทุนในกิจการที่หลากหลายจากต่างประเทศ
ขณะนี้พื้นที่เขตพัฒนาเศรษฐกิจพิเศษมุกดาหารพร้อมต้อนรับนักธุรกิจ นักลงทุนทั้งชาวไทยและต่างประเทศ โดยในปี 2559 มีนักลงทุนสนใจเข้าไปขอรับการส่งเสริมการลงทุนในหลายสาขา อาทิ กิจการผลิตวัสดุก่อสร้างและผลิตภัณฑ์คอนกรีตอัดแรง การผลิตบรรจุภัณฑ์พลาสติก การผลิตอาหารสัตว์ ธุรกิจคัดคุณภาพ บรรจุ และเก็บรักษา พืช ผัก ผลไม้ มูลค่า การลงทุนกว่า 800 ล้านบาท
ในครั้งนี้กระทรวงพาณิชย์ร่วมกับจังหวัดมุกดาหารกําหนดจัดงานประชุมสัมมนา ประชาสัมพันธ์ศักยภาพการค้าการลงทุน เขตพัฒนาเศรษฐกิจพิเศษมุกดาหาร ภายใต้ชื่อ มุกดาหาร : “ท่าเรือบก” ประตูตะวันออกสู่อาเซียน + ณ ห้องประชุมแกรนด์บอลรูม โรงแรมรามาการ์เด้นท์ กรุงเทพฯ ในวันที่ 12 มิถุนายน 2560 โดยได้เชิญทูตานุทูตจากต่างประเทศ และนักธุรกิจทั้งไทยและต่างประเทศ เข้าร่วมงานและชมนิทรรศการ ศักยภาพความพร้อมของเขตพัฒนาเศรษฐกิจพิเศษมุกดาหาร ตาก หนองคาย นครพนม สะหวันเซโน (สปป.ลาว) เมียวดี (เมียนมา) และฉงจั่ว (จีน) โดยมี รัฐมนตรีว่าการกระทรวงพาณิชย์ ประธานเปิดงาน และปาฐกถาพิเศษ เรื่อง มุกดาหาร : “ ท่าเรือบก” ประตูตะวันออกสู่อาเซียน + (Mukdahan : The Logistics Hub & SEZ on EWEC to ASEAN+) และมีการเสวนามุมมอง เรื่อง เชื่อมโยงการค้า การลงทุนใน SEZ ของไทยและประเทศเพื่อนบ้าน มีผู้เข้าร่วมเสวนาทั้งภาครัฐเอกชน และ บริหารเขตเศรษฐกิจพิเศษของประเทศเพื่อนบ้าน ได้แก่ ผู้ว่าราชการจังหวัดมุกดาหาร ประธานสภาหอการค้าแห่งประเทศไทย ประธานสภาอุตสาหกรรม แห่งประเทศไทย ประธานสภาอุตสาหกรรมการท่องเที่ยวแห่งประเทศไทย ผู้บริหารเขตพัฒนาเศรษฐกิจพิเศษสะหวันเซโน สาธารณรัฐประชาธิปไตยประชาชนลาว รวมทั้งมีการวิเคราะห์ทิศทางเศรษฐกิจไทย และการค้า การลงทุนและการท่องเที่ยวเขต SEZ มุกดาหาร ตาก หนองคาย นครพนม โดย ดร.ธนวรรธน์ พลวิชัย ผู้อํานวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย “วัตถุประสงค์ของการกําหนดนโยบายเขตเศรษฐกิจพิเศษ ก็เพื่อกระจาย ความเจริญ และยกระดับคุณภาพชีวิตของประชาชนในพื้นที่ ส่งผลให้พื้นที่มีความเจริญเติบโตอย่างยั่งยืน และเป็นการเพิ่มขีดความสามารถในการแข่งขันของนักลงทุนและผู้ประกอบการ” นางอภิรดี กล่าว